**Lietuvos Respublikos ambasada Airijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS LAPKRIČIO MĖN. SUVESTINĖ**

2022-12-02

**AIRIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  |  |  |  |
| Lietuvos turizmo sektoriui aktuali informacija | | | |
|  | „Tourism Ireland“ vadovas prognozuoja, kad 2023 m. turizmo sektorius pilnai atsigaus, nepaisant sudėtingos ekonominės situacijos ir karo Ukrainoje. Pasak N. Gibbons Airijos turizmo augimas 2022 metais buvo 10 procentų geresnis nei tikėtasi, išankstiniais skaičiavimais 2022 turizmo apimtys sudarys 75 proc. 2019 metų lygio. | [Tourism Ireland chief predicts recovery for sector in 2023 – The Irish Times](https://www.irishtimes.com/ireland/2022/11/08/tourism-ireland-chief-predicts-recovery-for-sector-in-2023/) |  |
|  | „Fáilte Ireland“ perspėjo, kad personalo trūkumas svetingumo sektoriuje gali lemti „ilgalaikę žalą“ turizmo reputacijai. Turizmo agentūra taip pat išreiškė susirūpinimą dėl didėjančios infliacijos, viešbučių „praradimo“ dėl Ukrainos karo pabėgėlių ir to, kaip tolesni Covid-19 apribojimai šią žiemą gali paveikti lankytojų skaičių. Naujausiame „Fáilte Ireland“ rizikos vertinime teigiama, kad darbuotojų trūkumas šiuo metu yra didžiausias iššūkis, su kuriuo susiduria šalies turizmas. | [Hospitality staff shortage could hit tourism badly, Fáilte Ireland warns – The Irish Times](https://www.irishtimes.com/business/2022/11/11/failte-ireland-warns-hospitality-staff-shortage-could-damage-tourism-sector-for-long-term/) |  |
| Bendradarbiavimui MTEPI[[1]](#footnote-1) srityse aktuali informacija | | | |
|  | Lapkričio 9 d. paskelbta, kad kasmetiniuose „Irish Times“ inovacijų apdovanojimuose Metų inovacijų apdovanojimą laimėjo Limericke įsikūrusi kompanija „Class Medical“, kuri sukūrė ir įdiegė saugų šlapimo kateterizavimo įrankį, kuris leidžia išvengti sužalojimų. | [Class Medical wins Irish Times Innovation of the Year award – The Irish Times](https://www.irishtimes.com/business/innovation/2022/11/09/class-medical-wins-irish-times-innovation-of-the-year-award/) |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
|  | Naujausi Centrinės statistikos tarnybos (CSO) prekybos duomenys rodo, kad prekių eksporto vertė rugsėjį išaugo iki 19,6 mlrd. eurų, t.y. 4,8 mlrd. eurų daugiau nei praėjusių metų rugsėjį. Gerus rezultatus lėmė medicinos ir farmacijos produktų eksportas, kuris išaugo 1,1 mlrd. eurų arba 20 procentų iki 6,5 mlrd. Tai sudarė 33 procentus viso eksporto. Organinių cheminių medžiagų eksportas padidėjo 2,5 mlrd. eurų (143 proc.) iki 4,2 mlrd. | [Exports surge to almost €20bn in September on back of roaring pharma trade – The Irish Times](https://www.irishtimes.com/business/economy/2022/11/15/exports-surge-to-almost-20bn-in-september-on-back-of-roaring-pharma-trade/) |  |
|  | Pasak Centrinės statistiko tarnybos Airijos infliacija spalį padidėjo iki 9,2 procento, palyginti su 8,2 procento rugsėjį. Padidėjimas įvyko po du mėnesius iš eilės lėtėjančio metinio vartotojų kainų augimo tempo. Kainos augo mažiausiai 5 procentais 13 mėnesių iš eilės, o sparčiai augančios būsto, vandens, elektros ir dujų kainos – 27,8 procento per metus iki spalio pabaigos – sukėlė didžiausią pragyvenimo krizę per paskutinį trisdešimtmetį | [Inflation surges again as utility bills soar – The Irish Times](https://www.irishtimes.com/business/economy/2022/11/10/inflation-surges-again-as-utility-bills-soar/) |  |
|  | Remiantis nauju tyrimu, atlyginimų augimas Airijoje smarkiai paspartėjo dėl didesnių pragyvenimo išlaidų ir darbuotojų trūkumo keliuose sektoriuose. Centrinio banko ir įdarbinimo svetainės „Indeed“ bendrai atliktas tyrimas parodė, kad darbo užmokestis, pagrįstas skelbiamomis darbo vietomis, spalio mėn. kasmet didėjo 4,7 proc., ty beveik dvigubai daugiau nei prieš pandemiją. Tyrime nurodyta, kad kai kuriuose sektoriuose, pavyzdžiui, valymo ir sanitarijos, maisto ruošimo ir (arba) aptarnavimo, klientų aptarnavimo, pakrovimo ir sandėliavimo bei mažmeninės prekybos sektoriuose, išaugo daug daugiau. | [Wage growth accelerates on back of inflation and staff shortages – The Irish Times](https://www.irishtimes.com/business/economy/2022/11/09/wage-growth-accelerates-on-back-of-inflation-and-staff-shortages/) |  |
|  | Lapkričio 11 d. viename didžiausių dienraščių „The Irishtimes“ pasirodė analitinis straipsnis apie Airijos IRT sektorių ir kaip jį bei Airijos ekonomiką paveiks darbuotojų atleidimai. Remiantis CSO duomenimis Airijoje IT sektoriaus įmonėse š.m. rugpjūčio mėnesį buvo įdarbinta 123 300 darbuotojų (2019 m. pradžioje 97 800 darbuotojų). Ibec vadovas F. O‘Brien darbuotojų atleidimo stipriai nesureikšmina ir nemano, kad tai sukeltų nedarbo krizę. Vis dėl to, kur kas didesnis iššūkis bus viešųjų finansų srityje. Finansų ministerija pranešė, kad ateinančiais metais į biudžetą pelno mokesčio bus surinkta 2 mlrd. mažiau lyginant su 2022 m. Įplaukos iš pelno mokesčio Airijoje yra labai koncentruotos – daugiau nei pusė gaunama tik iš 10 kompanijų, tarp kurių yra Apple, Microsoft, Google, Facebook ir Intel. | [Big Tech crunch: How badly could Ireland be bitten? – The Irish Times](https://www.irishtimes.com/business/economy/2022/11/11/big-tech-crunch-how-badly-could-ireland-be-bitten/) |  |
|  | Gruodžio 5 d. tikimasi, kad Airijos finansų ministras P. Donohoe bus perrinktas Eurogrupės prezidentu naujai 2,5 metų kadencijai. | [Donohoe expected to be re-elected Eurogroup president (rte.ie)](https://www.rte.ie/news/business/2022/1205/1339971-paschal-donohoe-eurogroup/) |  |
|  | Naujausias EY atsinaujinančios energijos šalies patrauklumo indeksas rodo, kad Airija reitinge prarado vieną poziciją ir ir šiuo metu yra 13-oje vietoje. Šis indeksas vertina 40 geriausių pasaulio rinkų, atsižvelgiant į jų investicijų į atsinaujinančią energiją patrauklumą ir jų diegimo galimybes. Pasak „EY Ireland“ tvarumo vadovo S. Prendiville, gana aukšta Airijos pozicija šiame indekse atspindi tvirtą sausumos vėjo energijos rinką, taip pat nuolatines jūros vėjo ir saulės energijos projektų augimo perspektyvas. | [Ireland 13th in Renewable Energy Attractiveness index (rte.ie)](https://www.rte.ie/news/business/2022/1124/1337987-ireland-13th-in-renewable-energy-attractiveness-index/) |  |
|  | Pasklidus spėlionėms, kad Airijos vyriausybė sustabdys programą, leidžiančią palengvintomis sąlygomis įgyti leidimą gyventi Airijoje itin turtingiems trečiųjų šalių piliečiams (investicinė programa), Kinijos piliečių, siekiančių įgyti tokį leidimą gyventi Airijoje, šiais metais patrigubėjo ir šiuo metu siekia 785 prašymus. Pagal šią programą (The Immigrant Investor programme) leidimas gyventi Airijoje lengvatinėmis sąlygomis gali būti suteiktas ne EEA šalių piliečiams, kurių asmeninis turtas yra ne mažesnis kaip 2 mln. eurų ir kurie privalo per trejus metus investuoti ne mažiau kaip 1 mln. eurų į Airijos patvirtintas kompanijas ar investicinius fondus. | [Hundreds of wealthy Chinese citizens seeking Irish residency under immigration scheme – The Irish Times](https://www.irishtimes.com/business/economy/2022/12/04/hundreds-of-wealthy-chinese-citizens-seeking-irish-residency-under-immigration-scheme/) |  |
|  |  |  |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė: Ieva Nurminen, LR ambasada Airijoje*

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)